Берік Батырхан

Берік Батырхан (22 маусым 1990 жыл, Түркістан облысы, Төле би ауданы, Көксәйек ауылы) — қазақстандық дирижёр, педагог және ұйымдастырушы. 

Еңбек жолын музыкалық оқу орындарында сабақ беруден бастады, соның ішінде Ахмет Жұбанов атындағы дарынды балаларға арналған Республикалық мектеп-интернатта (2012–2014), Қазақ ұлттық өнер университетінде (2017–2019); Астана қаласы әкімдігінің академиялық филармониясының симфониялық оркестрінің көркемдік жетекшісі болған (2015–2023), ал 2022 жылдан бастап BN Team Orchestra халықаралық жобасының негізін қалаушыларының бірі.

 Өмірбаяны 
2011 жылы. К. Байсеитова атындағы дарынды балаларға арналған Республикалық мектеп-интернатын тәмамдады.

2015 жылы. Құрманғазы атындағы Қазақ ұлттық консерваториясын опера-симфониялық дирижерлік мамандығы бойынша үздік тәмамдап, доцент Н.С. Жарасовтың класынан білім алды. Студенттік жылдарында Құрманғазы атындағы Қазақ ұлттық консерваториясының cимфониялық оркестрінде дирижёр болып, Давид Герингас, Анатолий Левин, Дориан Уилсон сынды танымал дирижёрлардың ассистенті болды.

2017 жылы. Гнесин атындағы Ресей музыка академиясында «Опера-симфониялық дирижёрлау» мамандығы бойынша магистр дәрежесін алды (РФ еңбек сіңірген қайраткері, профессор В.П. Зива класы).

2015, 2017 жылдары. КСРО халық әртісі Юрий Иванович Симоновтың жетекшілігімен Мәскеу филармониясында мастер-курстардан өтіп, дирижерлік шеберлігін жетілдірді.https://www.classicalmusicnews.ru/interview/simonov-master-course-2017-interview/

2015–2023 жылдары. Астана қаласы әкімдігінің Мемлекеттік академиялық филармониясының симфониялық оркестрінің көркемдік жетекшісі қызметін атқарды. Осы кезеңде қазақстандық композиторлардың симфониялық музыкадағы үздік туындыларын насихаттаумен белсенді айналысты. Берік Батырханның басқаруымен ұжымы

 К. Мусиннің №1 симфониясы
 Г. Жұбанованың №3 симфониясы «Сарыөзек метафорасы»
 С. Танееевтің «Иоанн Дамаскин» кантатасы 
 С. Мұхамеджановтың "Айсұлу" операсының концерттік қойылымы
 Т. Қажғалиев, Т. Мыңбаев, С. Әбдінұров, С. Еркімбеков сынды композиторлардың шығармаларын алғаш орындаушысы болды.

2018–2020 жылдары. Берік Батырхан және «Kenner Artist Music Management Company» ұйымдастыруымен Бангладештің Дакка қаласында өткен «Bengal Classical Music Fest» фестивалінді елордалық симфониялық оркестр өз өнерін көрсетті. «Philharmonic Des Deux Mondes», бірлесе Франция қалаларында өткен «Festival Des Orchestres Du Monde» фестивальдері аясында cимфониялық оркестр гастрольдік тур өткізді.

Берік Батырханның жетекшілігімен симфониялық оркестр көптеген белгілі орындаушылармен өнер көрсетті. Олардың қатарында КСРО халық әртісі Бибігүл Төлегенова, КСРО халық әртісі Лиана Исакадзе, ҚР халық әртістері Нұржамал Үсенбаева, Жания Аубакирова және т.б. 

2022–2023 жылдары. Польшадағы Jagiellonian University-де «Мәдениет, ғылым және білім беру саласын басқару» бағыты бойынша білім алды. Бағдарлама аясында кәсіби тәжірибеден өтіп, «Collaboration between cultural organizations, business and society» тақырыбында диссертациялық жұмысын сәтті қорғады. 

 BN Team Orchestra 
BN Team Orchestra 2022 жылы Астана қаласында құрылды. Ұжымның негізгі бағыты — симфониялық музыканы кең аудиторияға таныстыру. Бұл мақсатта оркестр мұқият іріктелген репертуарды орындайды, заманауи маркетинг тәсілдерін қолданады және ұзақ мерзімді гастрольдік турларды ұйымдастырады. Оркестрдің ерекше қырларының бірі - домбыра мен қобыз секілді қазақтың ұлттық аспаптарын қолдану. Бұл симфониялық және заманауи өнерді ұлттық дәстүрмен үйлестіріп, қазақ музыкасын шетел сахналарында танытуға мүмкіндік береді.

Бүгінгі күнге дейін оркестр 10 елде 500-ден астам концерт өткізді. Олардың қатарында: Қазақстан (барлық өңірлерінде, 20-дан астам қала), Біріккен Араб Әмірліктері (Дубай - Zabeel Theatre, Абу-Даби - New York University, The Red Theatre), Малайзия (Куала-Лумпур - Dewan Filharmonik Petronas), Молдова (Кишинёв - National Palace), Әзірбайжан (Баку -  Heydər Əliyev Sarayı), сондай-ақ Грузия, Өзбекстан, Тәжікстан, Моңғолия және Қырғызстан бар.

 Марапаттары 
 2016 —  Джордже Энеску фестиваліндегі (Бухарест қаласы, Румыния) халықаралық дирижёрлер байқауының финалисті.
 2013, 2015 — Н. Тілендиев, М. Төлебаев, Ш. Қажғалиев атындағы халықаралық және республикалық дирижёрлер конкурстарының Гран-при иегері.
 2014 — «Шабыт» халықаралық фестивалінің «опера-симфониялық дирижёрлау» номинациясы бойынша лауреаты.
 2019 — Қазақстан Республикасы Мәдениет министрлігінің Құрмет грамотасы иегері.

 Дереккөздер 

 Сілтемелер 
 ClassicalMusicNews
 Qazradio.fm
 Soundideaz Academy
 ClassicalMusicNews, Франция, 2019
 Астана қаласындағы симфониялық оркестрдың XXII концерттік маусымы ашылуы
 Мәскеу операсындағы дебюті
 Берік Батырханның сұхбаты
Санат:Қазақстан дирижерлері